J. SCHENK — VOGELZUGSDATEN 97 



Madárvonulási adatok Magyarországból. 



Közreadja: Schenk Jakab. 

 ív. (1921-es) évfolyam. 1 



Habár az idei jelentések még nem érkeztek meg valamennyien, 

 mégis örömmel látjuk, hogy régi kipróbált megfigyelő gárdánkból ezidén 

 többen jelentkeztek, mint az elmúlt években. Örömmel és büszkeséggel 

 adjuk közre az általuk gyűjtött gazdag és értékes megfigyelések anyagát, 

 mint a magyarság törhetetlen kultur tevékenységének biztató tanúságtétele t. 

 Aíegfig^'elöink a maguk működési körében becsülettel megfeleltek a rájuk 

 háramló kötelességnek s ha a maga helyén azt mindenki megteszi, ugy 

 nem kell féltem a magyarság jövőjét. Mindenkit kérünk, tartson ki továbbra is. 

 Az intézet azon az állásponton van, hogy ezeket a megfigyeléseket a jövő- 

 ben is közreadja, minthogy azok nemcsak mint vonulási, hanem mint 

 előfordulási adatok is értékesek lesznek a jövő madártani kutatás számár-a. 

 A megfigyelések folytonosságának szükségessége nemcsak a meteorológiára 

 nézve áll, hanem a madárvonulás kutatására nézve is. A folyton haladó 

 civilizáció hagyon sok tekintetben megváltoztatja a madárvilág életmódját 

 s biztosra kell vennünk, hogy ezek a változások visszahatnak majd a vonulás 

 lefolyására is. Az ily százados változások ismerete pedig mindenesetre 

 biztosabb alapot szolgáltat majd a madárvonulás keletkezésének fejlődé- 

 sének és lefolyásának megismeréséhez, mint a puszta spekuláció, amely 

 ellenőrizhetetlen valószínűségekből szokott következtetni. 



Tekintettel arra, hogy a jövő madártani kutatások számára adjuk 

 közre ezt az anyagot, legyen szabad fölhívni a figyelmet arra, hogy ez az 

 anyag csak abban az esetben lesz igazán értékes és használható, ha az 

 minél kevesebb téves vagy hibás adatot tartalmaz. Kénytelen voltam ennek 

 a követelménynek szemmeltartásával néhány adatot megkérdőjelezni, ahol 

 vagy a faj, vagy a dátum tévesnek, vagy bizonytalannak látszott. Azt 

 hiszem, hogy megfigyelőinket ez az ügy érdekében végzett kritika nem 

 fogja elkedvetleníteni, hanem inkább arra serkenti őket, hogy folytonos 

 továbbképzés által minél megbízhatóbb adatokat gyűjtsenek. 



■ Az előzőket 1. Aquila XXIV. XXVI. XXVII. 



Aquila 7 



